රතු පරිප්පු ඕස්ටේ්‍රලියාවෙන් සහ කැනඩාවෙන් මෙරටට ආනයනය කරන අතර, ජාත්‍යන්තර වෙළඳපොලේ මිල ඉහළ යාම, දේශීය වෙළඳපොලේ මිල ඉහළයාමට හේතුවී තිබෙනවා.කෙසේ වෙතත් සීනි ආනයනය කිරීම මේ වනවිට සීමා කිරීම හේතුවෙන් වෙළඳපොලේ හිඟයක් මතුවීම, සීනි මිල ඉහළ යාමට හේතුව බව අත්‍යවශ්‍ය ආහාර ද්‍රව්‍ය ගෙන්වන්නන්ගේ සංගමයේ මාධ්‍ය ප්‍රකාශක නිහාල් සෙනෙවිරත්න සඳහන් කළා.මේ අතර අනුරාධපුරය - රිටිගල බතික් නිෂ්පාදන ගම්මානයේ කටයුතු ආරම්භ කිරීමේ අවස්ථාවට එක්වෙමින් රාජ්‍ය අමාත්‍ය ෂෙහාන් සේමසිංහ කියා සිටියේ නිෂ්පාදන කටයුතු සඳහා යොදාගන්නා අමුද්‍රව්‍ය ගෙන්වීමේදී සීමා පැනවීමක් සිදුකර නොමැති බවයි.මේ අතර වෙළඳ අමාත්‍ය ආචාර්ය බන්දුල ගුණවර්ධන, හෝමාගම රෝහලේ නිරීක්ෂණ චාරිකාවකට එක්වෙමින් අද සඳහන් කළේ නාඩු සහ කැකුළු සහල් සඳහා පාලන මිලක් ගෙන ඒමට කටයුතු කරන බවයි.